Quines entitats apareixen en el text següent?
Maria Francesca Fiveller de Clasquerí i de Bru (Barcelona, 1756 - Barcelona, 3 d'octubre de 1791) fou la muller de Manuel d'Amat i Junyent, virrei del Perú, donant nom de «Virreina» a dos palaus de Barcelona i a una plaça del barri de Gràcia. Francesca de Fiveller i de Bru era filla de Joan de Fiveller i de Rubí i de Maria Antònia de Bru i Descatllar. Era la tercera de set germans, vivia al palau de la família Fiveller, al carrer de la Mercè de Barcelona, i pertanyia a la parròquia de santa Maria del Pi. Molt jove ingressa al monestir de Santa Maria de Jonqueres. Cap al 1777, Antoni, germà de les religioses Antonia i Eulàlia Amat i Rocabertí, conegué Francesca de Fiveller, llavors una noia d'uns vint anys i que ja havia professat. Entre els dos es donaren paraula de matrimoni, cosa no estranya en el cas de l'orde de Sant Jaume de l'Espasa, perquè les dones ingressades gaudien d'una certa llibertat de disposar dels seus béns o de sortir del monestir per casar-se. Per raons desconegudes el matrimoni no s'arribà a celebrar. En aquell moment, mes d'octubre de 1777, Manuel d'Amat i Junyent, oncle dels tres germans Amat i Rocabertí, membre de l'orde de sant Joan i militar de carrera, s'havia instal·lat a Barcelona. El militar havia ordenat des del Perú que s'edifiquessin dues cases: una a Gràcia, destinada a ser residència d'estiueig, que ha donat nom a la plaça de la Virreina. El palau fou enderrocat el 1878 i en una part de l'espai que deixà lliure s'hi construí l'esglèsia de Sant Joan. L'altra casa fou l'actual palau de la Virreina, a la Rambla de Barcelona. Ell coneixia la relació que havia mantingut el seu nebot amb Francesca i, a mitjan 1778, quan ell ja tenia més de setanta anys, la demanà en matrimoni als seus pares. Amat havia arribat a Barcelona amb fama d'home molt ric i influent. La boda se celebrà per poders el 3 de juny de 1779 a l'església del monestir de Jonqueres. En aquell moment el nuvi estava a Madrid i actuà en el seu lloc Antoni d'Amat i Junyent, el seu germà gran. El 14 de febrer de 1782 morí el virrei i deixà la seva dona usufructuària dels seus béns i com a hereu universal el nebot Antoni d'Amat i Rocabertí. Ben aviat entre tia i el nebot devien sorgir problemes per l'administració de la gran fortuna o potser el nebot cregué que Francesca Fiveller podia tornar-se a casar. Firmaren el 1788 una concòrdia on s'especificava allò que pertocava a cadascú.
Maria Francesca Fiveller de Clasquerí i de Bru : persona, Barcelona : Entitat_Geopolítica, Perú : Entitat_Geopolítica, Francesca de Fiveller i de Bru : persona, Joan de Fiveller i de Rubí : persona, Maria Antònia de Bru i Descatllar : persona, Santa Maria de Jonqueres : edifici, Antoni : persona, Antonia : persona, Eulàlia Amat i Rocabertí : persona, Francesca de Fiveller : persona, Manuel d'Amat i Junyent : persona, Amat i Rocabertí : grup_humá, Gràcia : Entitat_Geopolítica, Francesca : persona, Amat : persona, Madrid : Entitat_Geopolítica, família Fiveller : grup_humá, carrer de la Mercè : ubicació, parròquia de santa Maria del Pi : edifici, orde de Sant Jaume de l'Espasa : religiosa, orde de sant Joan : religiosa, plaça de la Virreina : ubicació, esglèsia de Sant Joan : edifici, palau de la Virreina : edifici, Rambla de Barcelona : ubicació, monestir de Jonqueres : edifici, Antoni d'Amat i Junyent : persona, Antoni d'Amat i Rocabertí : persona, Francesca Fiveller : persona